Veterane se Mooiplaats-skouerskuur was groot sukses
Die United Veterans Association (UVA) het van 13 tot 15 Maart ‘n skouerskuur op plot 55, Mooiplaats gehou.
Kolonel Will Endley, beskermheer van die UVA, en Pieter Haan, UVA komiteelid
Een van die organiseerders van dié byeenkoms en UVA komiteelid, Leon Poolman, sê hy wil baie graag al die ‘ou manne’, wat gehelp het om die byeenkoms te reël, bedank. “Die waarheid is . . . as jy op die veterane se knoppie druk, kan hulle steeds ’n groot impak maak,” sê Leon.
‘n Groepie veterane op parade
Johan Lok se ‘Warbirds’
Die UVA is in Augustus 2019 gestig om oud-weermaglede bymekaar te kry om ou vriendskappe weer aan te wakker. Die doel is ook om veterane te laat netwerk om nuwe bande, veral sakebande, te smee.
Die groep se beskermheer is kolonel William Endley, die man wat in Suid-Sudan gevange geneem is en tot dood veroordeel is. Hy is na 18 maande vrygelaat en is die skrywer van die boek, ‘No Justice No Mercy’.
Kolonel Wiliam Endley kom met ‘n helikopter by die skouerskuur aan
Die veterane se skouerskuur het bestaan uit ‘n parade, vlaghysing, verbyvlugte, musiek, ‘n potjiekoskompetisie, hengelkompetisie, ‘n veteraanmotoruitstalling, perdry, valskermspringers, ‘n vliegtuigvertoning, roeibootjies, vele kraampies, vermaak vir kinders en ‘n bring-en-braai.
Pret en plesier vir die hele gesin
Leon Poolman, UVA komiteelid en oud-Staatspresidentswag Eenheid, aan die woord
Stanley Morris en kolonel Will Endley, skrywer van die boek oor sy tyd in die dodesel in Sudan
Nico Smit, UVA voorsitter
Veterane bid saam
Veterane op pad na die skouerskuur op Mooiplaats om die naweek te kamp
Veterane kamp uit